ZAPISNIK

s 4. sjednice Školskoga odbora Osnovne škole Rude

Mjesto zasjedanja: OŠ Rude, Rude 93, 10430 Samobor

Datum zasjedanja: 28. kolovoza 2017.

Početak sjednice: 18:30 h

Nazočni članovi: Jasmina Romić, Božica Grgečić, Helena Lehpamer, Miroslav Fresl

Nenazočni članovi: Zvjezdana Planinčić, Lucijana Obraz, Anita Petra Marinić

Ostali nazočni: Kristina Halužan, ravnateljica

ZapisničarČ Miroslav Fresl

Nakon uvodnoga pozdrava, gđa Jasmina Romić, predsjednica Odbora, predlaže sljedeći

DNEVNI RED

:

1. Verifikacija zapisnika s 2. sjednice (30.06.2017.) i 3. sjednice (14.08.2017.)

2. Prihvaćanje najpovoljnije ponude za taksi usluge prijevoza učenika s posebnim potrebama

3. Statutarna odluka o izmjenama i dopunama Statuta OŠ Rude – donošenje

4. Razno

Predloženi dnevni red usvojen je jednoglasno.

Ad 1. Ravnateljica OŠ Rude, gđa Kristina Halužan, navodi razloge izvanrednog, telefonskog održavanja 3. sjednice Odbora. Zbog potrebe hitnog pokretanja postupka jednostavne nabave usluga taksi prijevoza za pojedine učenike OŠ Rude i njihove asistente u nastavi, a prema naputku iz Grada Samobora, telefonski je održana 3. sjednica Odbora 14. kolovoza 2017. samo s jednom, prethodno navedenom, točkom dnevnog reda.

Jednoglasno se donosi

ODLUKA

- *Verificiraju se* zapisnici s 2. sjednice (30.06.2017.) i 3. sjednice (14.08.2017.)

Ad 2. Nakon pokrenutog postupka jednostavne nabave usluga taksi prijevoza te dovršenoga natječaja, gđa Jasmina Romić konstatira da je u traženome roku pristigla samo jedna ponuda sljedećeg ponuditelja: WEST OBRT ZA LOGISTIKU I USLUGE sa sjedištem u Samoboru, Milana Langa 95. Otvaranje, pregled i ocjenu ponude izvršile su sljedeće zaposlenice OŠ Rude:

* Dubravka Lukežić-Čolakhodžić, pedagoginja
* Silvija Dubić, računovotkinja
* Zdenka Cvetković, tajnica

Nakon dovršenoga predstavljanja ponude te davanja iste na glasovanje o prihvaćanju odnosno odbijanju prisutnim članovima Odbora, jednoglasno se donosi

ODLUKA

* *Prihvaća se* ponuda WEST OBRT ZA LOGISTIKU I USLUGE vl. Daniel Zijal iz Samobora, Milana Langa 95, za izvođenje usluge taksi prijevoza učenika s posebnim potrebama kao najpovoljnija.
* *Zadužuje se ravnateljica, gđa KRISTINA HALUŽAN, prof. za sklapanje ugovora o nabavi jednostavne vrijednosti s navedenim obrtom.*

Ad 3. Gđa Kristina Halužan izvješćuje članove Odbora da je pristigla prethodna suglasnost Gradskog vijeća Grada Samobora na Prijedlog Statutarne odluke o izmjenama i dopunama Statuta Osnovne škole Rude. Slijedno, na temelju članka 98. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., i 7/17.), jednoglasno se donosi

ODLUKA

* *Donosi se* Statutarna odluka o izmjenama i dopunama Statuta OŠ Rude.

Ad 4. Gđa Kristina Halužan najavljuje održavanje sljedeće sjednice Školskoga odbora tijekom prvog tjedna nastave u školskoj godini 2017./2018.

Sjednica je zaključena u 19:00 h.

Zapisničar Predsjednica Školskog odbora

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Miroslav Fresl Jasmina Romić